SL Uradni list Evropske unije C 122/4

Povzetek informacij, ki so jih poslale države članice glede odobrenih državnih pomoči po Uredbi Komisije (ES) št. 1/2004 z dne 23. decembra 2003 o uporabi členov 87 in 88 Pogodbe ES za državno pomoč malim in srednjim podjetjem za proizvodnjo, predelavo in trženje kmetijskih proizvodov

(2006/C 122/03)

Številka pomoči: XA 13/2006

Država članica: Slovenija

Naslov programa pomoči ali ime podjetja, ki prejme posamično pomoč: Sofinanciranje zavarovalnih premij za zavarovanje posevkov in plodov v letu 2006

Pravna podlaga: Uredba o sofinanciranje zavarovalnih premij za zavarovanje posevkov in plodov v letu 2006

Načrtovani letni izdatki po programu ali skupni znesek posamične pomoči, odobrene podjetju: Načrtovani izdatki za leto 2006 so 500 000 000 SIT (2 085 940 EUR)

Največja intenzivnost pomoči: Sofinancira se 30 % stroškov zavarovalne premije za zavarovanje kmetijskih kultur pred nevarnostjo toče, požara in udarca strele

Datum začetka izvajanja: Datum začetka izvajanja je marec 2006

Trajanje programa ali posamične pomoči: Pomoč se lahko odobri do 31. decembra 2006

Cilj pomoči: Pomoč v skladu z določili 11. člena Uredbe Komisije št. 1/2004 – Pomoč za plačilo zavarovalnih premij

Namen plačila dela stroškov zavarovalnih premije je spodbuditi kmetijske pridelovalce, da se sami zavarujejo za morebitne izgube zaradi naravnih nesreč oziroma slabih vremenskih razmer in s tem tudi prevzamejo odgovornost za obvladovanje tveganj na tem področju

Sektorji: Kmetijstvo – rastlinska proizvodnja

Ime in naslov organa, ki odobri pomoč:

Ministrstvo za kmetijstvo, gozdarstvo in prehrano Dunajska 58 SLO-1000 Ljubljana

Agencija RS za kmetijske trge in razvoj podeželja Dunajska 160 SLO-1000 Ljubljana

Spletni naslov: http://www.mkgp.gov.si/index.php?id=1037

Številka pomoči: XA 14/06

Država članica: Združeno kraljestvo

Regija: Somerset (pomoč je na voljo v upravnem okrožju Somerset, na območju narodnega parka Exmoor ter na območju Blackdown Hills – območju izredne naravne lepote)

Naziv sheme pomoči ali ime podjetja, ki prejme individualno pomoč: Food Sector Support Service – Somerset FS4

Pravna podlaga: Sections 4 and 5 of The Regional Development Agencies Act 1998

Načrtovani letni izdatki po shemi ali skupni znesek individualne pomoči, dodeljene podjetju:

1. april 2006 - 31. marec 2007: 350 000 EUR

1. april 2007 - 30. junij 2007: 350 000 EUR

Največja intenzivnost pomoči: 100 %

Datum začetka izvajanja:

Trajanje sheme ali individualne pomoči: Shema se izteče 30. junija 2007. Trenutno je v načrtu podaljšanje sheme po tem datumu, vendar le, če bo odobrena dodatna državna pomoč

Cilj pomoči: Sektorski razvoj

Namen pomoči je zagotoviti podporo malim in srednje velikim podjetjem, ki se ukvarjajo s proizvodnjo in predelavo hrane, da bi se izboljšale možnosti na trgu.

Pomoč se izvaja v skladu s členom 14 Uredbe 1/2004. Za upravičene stroške veljajo:

stroški organizacije programov usposabljanja;

svetovalne storitve;

organizacija in udeležba na razstavah in trgovinskih sejmih (stroški udeležbe, stroški objave in najem razstavnih prostorov)

Zadevni sektor(-ji): Shema se uporablja za podjetja, ki se ukvarjajo proizvodnjo, predelavo in trženjem kmetijskih proizvodov. Shema se uporablja za vse podsektorje

Naziv in naslov organa, ki dodeli pomoč:

Somerset County Council The Fire Station George Street Glastonbury Somerset TA10 9PR United Kingdom

Organizacija, ki izvaja shemo

Somerset Food Links The Old Town Hall Bow Street Langport Somerset TA10 9PR United Kingdom

Spletni naslov: http://www.somerset.foodlinks.org.uk

Kliknite na „Project Areas“, potem pa na „Food Sector Support Service – Somerset (FS4)“

Obiščete lahko tudi glavno stran Združenega kraljestva za izvzete državne pomoči na področju kmetijstva:

http://www.defra.gov.uk/farm/state-aid/setup/exist-exempt.htm

Kliknite na „Food Sector Support Service – Somerset (FS4)“

Drugi podatki: Shema bo na voljo nekaterim nekmetijskim podjetjem. Pomoč nekmetijskim podjetjem se izplača v skladu z Uredbo Komisije 69/2001

Prejemniki pomoči ne morejo izbrati svojega izvajalca storitev. Izvajalec storitev je Somerset Food Links, ki zagotavlja svetovalce, ki so izbrani z razpisnim postopkom na podlagi tržnih načel v skladu s členom 14(5) Uredbe 1/2004

Številka pomoči: XA 15/06

Država članica: Združeno kraljestvo

Regija: Anglija

Naziv sheme pomoči ali ime podjetja, ki prejme individualno pomoč: England Catchment Sensitive Farming Delivery Initiative 2006-2007 (ECSFDI)

Pravna podlaga: This is a non-statutory service, participation in which is voluntary. The Agriculture Act 1986 (section 1) provides the legal base for the provision by Government of advice in connection with any agricultural activity.

Načrtovani letni izdatki po shemi ali skupni znesek individualne pomoči, dodeljene podjetju:

1. april 2006 - 31. marec 2007: 10 mio EUR

1. april 2007 - 30. junij 2007: 3,75 mio EUR

Pobuda se izteče 30. junija 2007, vendar jo namerava Defra v primeru odobritve državne pomoči podaljšati do 31. marca 2008. Za to obdobje podaljšanja je že dodeljenih 11,25 mio EUR

Največja intenzivnost pomoči: 100 %

Datum začetka izvajanja: Novi program se začne izvajati 1. aprila 2006

Trajanje sheme ali individualne pomoči: Do 30. junija 2007

Cilj pomoči: Varstvo okolja. Namen ECSFDI je povečati ozaveščenost o razpršenem onesnaževanju vode zaradi kmetijstva (dwpa) in spodbujati kmete k zgodnjim prostovoljnim ukrepom za reševanje problemov razpršenega onesnaževanja vode v štiridesetih glavnih povodjih. Pomoč bo pripomogla k doseganju domačih in mednarodnih okoljskih ciljev, zlasti v zvezi z okvirno direktivo o vodah

K upravičenim stroškom spada svetovanje za zmanjševanje razpršenega onesnaževanja vode. Pomoč se dodeli v skladu s členom 14 Uredbe 1/2004, za upravičene pa štejejo stroški svetovalnih storitev

Zadevni sektorji: Prejemniki ECSFDI so samo kmetijski proizvajalci. Upravičeni so vsi podsektorji

Naziv in naslov organa, ki dodeli pomoč:

Department for Environment, Food and Rural Affairs: Defra Water Quality Division 3/8 Whitehall Place London SW1A 2HH United Kingdom

V imenu Defre izvajata pomoč

Rural Development Service (Natural England partnership) and Environment Agency: RDS — Farm Advice Unit Eastbrook Shaftesbury Road Cambridge CB2 2DR United Kingdom

Spletni naslov: Več informacij o ECSFDI in širšem programu CSF ter celotno besedilo tega dokumenta so objavljeni na spletni strani:

www.defra.gov.uk/farm/environment/water

kliknite na državne pomoči na levi strani

Drugi podatki: Prejemniki pomoči ne morejo izbrati izvajalca storitev. Izvajalec storitev je Natural England, izvajalska agencija vlade Združenega kraljestva

Podpisal in datiral organ „Department of Environment, Food and Rural Affairs“ (pristojni organ Združenega kraljestva)

Stephen Anderson

Agricultural State Aid Team Leader

Defra

8E9 Millbank

17 Smith Square

London SW1P 3JR

United Kingdom

Število pomoči: XA 16/2006

Država članica: Francija

Regija: Hérault

Naziv sheme pomoči: Pomoč v materialne naložbe za omogočanje sledljivosti proizvodov

Pravna podlaga:

— Article 4 du règlement (CE) no 1/2004 de la Commission européenne

— Articles L 1511-1 et suivants du code général des collectivités territoriales

— Délibération du Conseil général de l'Hérault votée le 15 décembre 2005

Načrtovani letni izdatki po shemi: 70 000 EUR

Največja intenzivnost pomoči: Pomoč se izplača v obliki subvencije v višini 40 % zneska (brez davka) upravičenih naložb. Zgornja meja upravičene naložbe je 15 000 EUR za splošne primere. Če ima kmetijska zadruga dva proizvodna obrata, je zgornja meja 30 000 EUR

Začetek izvajanja in trajanje sheme pomoči: Do 31. decembra 2006

Cilj pomoči: Ukrep je nadaljevanje odobrenega ukrepa N 234/2002, razširjen na vse sektorje proizvodnje, predelave in trženja kmetijskih proizvodov. Vključuje se v okvir člena 4(3)(a) in (c) Uredbe Komisije (ES) št. 1/2004 z dne 23. decembra 2003 in ima za cilj izboljšanje kakovosti in varnosti hrane. Omogočil bo financiranje naložb, ki so podlaga za sledljivost, kot so:

programska oprema (npr. GIS), razen programske pisarniške opreme;

računalniki, razen pisarniške opreme za tekoče poslovanje

Področja, na katera se nanaša: Vsa kmetijska združenja regije Hérault za vse sektorje kmetijske proizvodnje, predelave in trženja

Ime in naslov odgovornega organa:

Monsieur le Président du Conseil général de l'Hérault 1000, rue d'Alco F-34000 Montpellier

Naslov spletne strani: Pomoč je objavljena na spletni strani regije Hérault http://www.cg34.fr; najdete jo, če sledite poti:

economie/agriculture/productions/viticulture/en savoir plus: aides aux coopératives agricoles

Številka pomoči: XA 18/2006

Država članica: Španija

Regija: Katalonija

Naziv sheme pomoči ali ime podjetja, ki prejme individualno pomoč: Pilotni načrt za splošne pogodbe kmetijskih gospodarstev

Pravna podlaga: Orden ARP/307/2005, de 7 de julio, por la que se aprueban las bases reguladoras del plan piloto de los contratos globales de explotación, y se convocan los correspondientes al año 2005.

Orden ARP/405/2005, de 13 de octubre, por la cual se modifican las bases reguladoras del plan piloto de los contratos globales de explotación aprobados por la Orden ARP/307/2005, de 7 de julio (DOGC núm. 4494, de 21.10.2005, pág. 33529)

Načrtovani letni izdatki po shemi ali skupni znesek individualne pomoči, dodeljene podjetju: Načrtovani letni izdatki znašajo 2 200 000 EUR

Največja intenzivnost pomoči:

— Naložbe v kmetijska gospodarstva: intenzivnost bo do 50 % naložbe in ne bo presegla 180 000 EUR;

— Premestitev zgradb, ki je v javnem interesu: največja intenzivnost pomoči bo: — če ne gre za posodobitev objektov, do 100 %; — če gre za posodobitev objektov, do 40 % ali 50 % za kmete glede na njihovo lokacijo, in do 45 % ali 55 % za mlade kmete, glede na to ali so v območju z omejenimi možnostmi; — če gre za povečanje proizvodne zmogljivosti, do 40 % ali 50 % za kmete glede na njihovo lokacijo, in do 45 % ali 55 % za mlade kmete, glede na to ali so v območju z omejenimi možnostmi

— Vzpostavitev kmetijskega gospodarstva mladih kmetov: največja intenzivnost pomoči bo 50 000 EUR;

— Zavarovanje kmetijske proizvodnje: stroški zavarovalne police bodo znižani do 70 %;

— Posebno tehnično svetovanje: največja intenzivnost pomoči bo 1 500 EUR;

— Izboljšanje kakovosti živil: intenzivnost pomoči bo prvo leto do 100 % in drugo leto do 80 %;

— Naložbe v varstvo in izboljšanje okolja, higiene in dobrega počutja živali: intenzivnost bo do 65 % naložbe in ne bo presegla 20 000 EUR;

— Naložba v ohranjanje krajine: intenzivnost bo do 90 % naložbe in ne bo presegla 20 000 EUR;

— Predelava in trženje kmetijskih proizvodov: intenzivnost bo do 30 % naložbe in ne bo presegla 100 000 EUR;

— Razširitev kmetijskih dejavnosti: intenzivnost pomoči bo do 35 % naložbe in ne bo presegla 60 000 EUR;

— Službe za nadomeščanje delavcev za določeno obdobje: intenzivnost pomoči bo do 70 % skupnih stroškov služb in ne bo presegla 46 EUR dnevno;

— Naložba v posodabljanje bivalnega prostora: intenzivnost bo do 20 % naložbe in ne bo presegla 9 000 EUR

Datum začetka izvajanja:

Trajanje sheme ali individualne pomoči:

Cilj pomoči: Naložbe v kmetijsko gospodarstvo (člen 4) Subvencionirane bodo naložbe, ki izsledujejo naslednje cilje:

Izboljšanje življenjskih razmer in delovnih pogojev kmetov in delavcev na kmetijskem gospodarstvu. Namen upoštevanja naložbe je izboljšanje kmetijskih praks in nalog v zvezi s kmetijskim gospodarstvom;

Izboljšanje kakovosti in načrtovanje proizvodnje v skladu s potrebami trga, in po potrebi za prilagajanje standardom kakovosti Skupnosti in razširjanje dejavnosti kmetijskih gospodarstev z naložbami v uvrščanje, predstavitev, proizvodnjo, predelavo in trženje kmetijskih proizvodov kmetijskih gospodarstev;

Prilagajanje kmetijskih gospodarstev glede zmanjšanja proizvodnih stroškov, varčevanja energije/vode ali uvajanja novih tehnologij, kot so vključevanje z informiranjem in elektronskim prenosom podatkov;

Usklajenost z novo uvedenimi najnižjimi standardi glede okolja, higiene in dobrega počutja živali (standardi so začeli veljati eno leto pred podano zahtevo);

Izboljšanje živinorejskih higienskih razmer in dobrega počutja živali, varstvo in izboljšanje tal, rastlinskega pokrova in okolja

Dejavnosti, ki so izključene iz naložb, upravičenih do podpore:

Odkup zemljišča, z izjemo primerov iz člena 16 kraljeve uredbe 613/2001 z dne 8. junija 2001;

Nakup strojev in različnih orodij, z izjemo prvega nakupa ali nakupa za povečanje zemljišča ali prenovitev proizvodnje kmetijskega gospodarstva, če je naložba potrebna zaradi sposobnosti preživetja kmetijskega gospodarstva ali spremembe vrste proizvodnje;

Razširitev proizvodnih dejavnosti s kmečkim turizmom, lovom in domačo obrtjo;

Nakup vozil;

Nakup proizvodnih pravic;

Naložbe, ki vodijo k zamenjavi ali obnovi sestavnih delov kmetijskega gospodarstva;

Naložbe in proizvodni sektorji, ki jih zadevajo omejitve iz odstavka 4 Priloge I h kraljevi uredbi 613/2001 z dne 8. junija 2001

Premestitev zgradb, ki je v javnem interesu (člen 6): Upravičeni so stroški, ki nastanejo zaradi premestitve (podiranje, odstranitev, ponovna postavitev)

Vzpostavitev kmetijskega gospodarstva mladih kmetov (člen 8): Upravičeni so stroški, ki vodijo k uresničitvi ciljev: udeležba pri vseh stroških, povezanih z vzpostavitvijo kmetijskega gospodarstva mladih kmetov, da bi jim pomagali pri prvem lastništvu kmetijskega gospodarstva, ki bodo postala prednostna kmetijska gospodarstva

Zavarovanje kmetijske proizvodnje (člen 11): Spodbuja se kmetijsko zavarovanje v Kataloniji. To se bo uporabljalo v skladu s kombiniranimi letnimi načrti kmetijskega zavarovanja, ki jih bo odobrila centralna uprava

Posebno tehnično svetovanje (člen 14): Spodbuja se službe za posebno svetovanje, ki so prilagojene posameznim vrstam kmetovanja v kmetijskem gospodarstvu

Izboljšanje kakovosti živil (člen 13): Spodbuja se razvoj kakovostnih kmetijskih proizvodov, ki se razlikujejo po poreklu in načinu proizvodnje. V prvih petih letih so upravičene degresivne pomoči za stroške evidentiranja ali letne kvote in za nadzorni organ/svet ali za stroške certificiranja „znamke Q“

Naložbe v varstvo in izboljšanje okolja, higiene in dobrega počutja živali (člen 4(3)(d)): Spodbuja se naložbe, ki posledično zvišujejo stroške, povezane z varstvom in izboljšanjem okolja, izboljšanjem živinorejskih higienskih razmer ali spodbujanem dobrega počutja živali. Upravičeni so stroški za naložbe, ki vodijo k uresničitvi ciljev:

Usklajenost z novo uvedenimi najnižjimi standardi glede okolja, higiene in zaščite živali (standardi so začeli veljati eno leto pred podano zahtevo);

Izboljšanje živinorejskih higienskih razmer in dobrega počutja živali, varstvo in izboljšanje tal, rastlinskega pokrova in okolja

Naložba v ohranjanje krajine (člen 5): Spodbujajo se naložbe, ki vključujejo ohranjanje kulturne dediščine, kot so ohranjanje arheoloških in zgodovinskih znamenitosti. Upravičeni so stroški v zvezi z:

Uporabo meril za krajinsko načrtovanje pri posodabljanju ali gradnji kmetijskih objektov in opreme;

Ohranjanjem in vzdrževanjem tradicionalnih kmetijskih objektov;

Popolno obnovitvijo slabo ohranjenih kamnitih zidov;

Ohranjanjem okolice kmetijskega gospodarstva z varstvom vegetacije na obrobju, z ohranjanjem ograj in osamljenih gozdičev;

Sajenjem dreves zaradi celostne krajinske podobe in /ali da se zakrije moteče objekte;

Zamenjavo ali uskladitvijo sistemov za ograjevanje;

Odstranitvijo nedovoljenih odlagališč;

Premestitvijo ali posodobitvijo kontejnerjev ali drugih motečih elementov;

Popravilom, nadomestitvijo ali postopnim rušenjem neustreznih objektov ali objektov, ki se ne uporabljajo;

Spodbujanjem tudi drugih naložb, ki med zgoraj navedenimi dejavnostmi niso navedene, če po mnenju komisije, pristojne za ocenjevanje vlog, izpolnjujejo cilje teh ukrepov

Predelava in trženje kmetijskih proizvodov (člen 7): Z naložbami v predelavo in trženje kmetijskih proizvodov se spodbuja povečevanje konkurenčnosti in dodane vrednosti. Upravičeni stroški obsegajo: gradnjo, nakup nepremičnin, z izjemo nakupa zemljišč, strojev in nove opreme

Razširitev kmetijskih dejavnosti (člen 4(3)(e)): Spodbuja se alternativne dejavnosti v kmetijstvu in pospešuje kmečki turizem in domača obrt na podeželju, ki ne proizvaja živil, s ciljem, da te dejavnosti predstavljajo dodaten kmetijski dohodek. Upravičeni stroški bodo:

Gradnja, nakup ali posodabljanje nepremičnin;

Nakup ali lizing novih strojev in opreme, vključno z računalniško programsko opremo;

Splošni stroški lahko dosežejo 12 % od zgoraj navedenih stroškov

Službe za nadomeščanje delavcev za določeno obdobje (člen 14(2)(b)): Izboljšanje kakovosti dela in življenja poklicnih kmetov se spodbuja s podporo pri opravljanju storitev za nadomestitev lastnika kmetijskega gospodarstva ali delavca na kmetijskem gospodarstvu v primeru bolezni, materinstva, dopusta ali odsotnosti zaradi počitka med tednom

Naložba v posodabljanje stanovanja (člen 4): Naložba v kmetovo običajno prebivališče se spodbuja, če je povezano z objekti, ki so namenjeni izvajanju kmetijske dejavnosti ali dodatnih dejavnosti, in je v podeželskem naselju z najmanj 3 000 prebivalci ali, če je stanovanjski objekt na nezazidljivem zemljišču

Zadevni gospodarski sektor(-ji): Shema pomoči zadeva vse kmetijske podsektorje kakor tudi proizvodnjo, predelavo in trženje

Naziv in naslov organa, ki dodeli pomoč:

Departament d'Agricultura, Ramaderia i Pesca Generalitat de Catalunya Gran Via de les Corts Catalanes 612-614 E-08007 Barcelona

Spletni naslov: https://www.gencat.net/diari_c/4424/05186151.htm

Druge informacije: Upravičenci bodo podjetja, ki ustrezajo opredelitvi MSP iz Priloge I k Uredbi Komisije (ES) št. 70/2001 z dne 12. januarja 2001 o uporabi členov 87 in 88 Pogodbe ES pri pomoči za majhna in srednje velika podjetja, kakor je bila spremenjena z Uredbo Komisije (ES) št. 364/2004 z dne 25. februarja 2004